Més de 90.000 alumnes valencians celebren el Dia de l'Esport\nMés de 90.000 alumnes valencians celebren el Dia de l’Esport\nEsta iniciativa pionera, impulsada per la Generalitat Valenciana i la Fundación Trinidad Alfonso, es celebra per primera vegada en un total de 350 centres educatius i 7 universitats\nLa Fundació Trinidad Alfonso i la Generalitat Valenciana, a través de la Conselleria d’Educació, Investigació, Cultura i Esport, han impulsat per tercer any consecutiu la iniciativa del Dia de l’Esport i han unit les seues forces perquè els xiquets, xiquetes i joves valencians participaren al màxim en aquesta jornada tan especial.\nFotos Domenech Castelló\nUn total de 350 centres educatius i 7 universitats de Castelló, València i Alacant, el Valencia Basket, mitjançant l’Alqueria, i el Centre Universitari EDEM s’han unit a aquesta iniciativa encaminada al foment de l’activitat física i a la promoció dels valors inherents a la pràctica esportiva, dos dels grans objectius perseguits per la Fundació Trinidad Alfonso. Al llarg del matí, s’estima que més de 90.000 joves, amb edats compreses entre els 6 i els 16 anys, han dut a terme un extra d’activitat esportiva, al marge de les seues habituals classes d’Educació Física, i han convertit les seues escoles en una festa de l’esport i la convivència.\nAquestes xifres parlen de l’enorme acollida que està tenint la iniciativa, ja que cada any en són més els participants. Alhora que s’implicaven en aquest Dia Mundial de l’Activitat Física i de l’Esport, les escoles participants han elaborat un vídeo amb les activitats que han dut a terme i en el qual han respost a la pregunta “Per què és important fer esport a la meua escola?” Sols per participar -hi, cada centre educatiu rebrà un paquet de material esportiu valorat en més de 120 euros. A més de totes les gravacions rebudes, les sis millors rebran un xec regal de 2.000 euros per a equipament esportiu.\nEl conseller d’Educació, Investigació, Cultura i Esport, Vicent Marzà, i la directora de la Fundació Trinidad Alfonso, Elena Tejedor, han estat a Castelló visitant l’escola CEIP Isabel Ferrer. Durant l’acte, les dues entitats han aprofitat per a presentar una nova i ambiciosa línia de treball i col·laboració: el llançament de la marca Comunitat de l’Esport. “En aquesta Comunitat s’estan fent molt bé les coses en matèria esportiva. Aquesta denominació, la de Comunitat de l’Esport, mostra aquest moviment no només perquè els xiquets, xiquetes i joves hagen participat de manera tan activa en aquesta jornada, sinó per tot el treball que hi ha darrere. Són molts clubs, esdeveniments, esportistes i iniciatives que fan que la Comunitat Valenciana siga puntera i referència en matèria esportiva”, ha explicat Elena Tejedor.\nVicent Marzà, per la seua banda, ha indicat que “en la marca Comunitat de l’Esport s’uneix l’esperit d’equip i la nostra voluntat de convertir de manera progressiva el nostre territori en referent dels valors vinculats a l’esport, tant per a transmetre’ls a l’alumnat, com per a projectar una imatge dignificada del gran potencial esportiu que tenim”. La nostra contribució en projectes educatius vinculats a l’esport i la potenciació de l’esport de base, els esportistes d’elit, els esportistes emergents, l’organització de competicions i l’acompanyament a federacions i clubs està donant fruits molt positius, que s’incentiven més amb col·laboracions com la de la Fundació Trinidad Alfonso, que donen com resultat projectes de tant d’impacte com el Dia de l’Esport”.\nEl seguiment del Dia de l’Esport és una mostra i situa la Comunitat Valenciana com la Comunitat de l’Esport, basada en tres pilars: per ser el lloc on més esport es fa a les escoles, pel seu treball en la tecnificació dels esportistes i per la seua capacitat d’atraure esdeveniments esportius atractius per a l’esport turístic.\nSobre la pràctica esportiva a les escoles, com a exemple, s’està fent una prova pilot amb els CEPAFE (Centres Educatius Promotors de l’Activitat Física i l’Esport) de la Comunitat Valenciana, en què s’ofereix, per primera vegada a Espanya, que entre les tres hores i mitja de lliure disposició amb les quals compta cada centre de Primària puguen dedicar 1 o més hores a l’educació física. Aquests CEPAFE formarien part d’una investigació que demostre els beneficis en el rendiment escolar de fer més educació física, i contra l’absentisme i l’obesitat infantil, etc.\nEn aquest sentit, Esport de la Generalitat impulsa iniciatives com Esport a l’Escola o Pilota a l’escola, mentres que la Fundació Trinidad Alfonso fa el mateix amb Actibasket, Palo y bola, Escola de rugbi o Tots olímpics (en col·laboració amb el Comité Olímpic Espanyol).\nA més, destaca el treball que s’està fent en el pla de la tecnificació, l’objectiu del qual és l’impuls dels planters de determinades disciplines i la captació de talent. Des de la temporada 2015-2016, la Fundació que presideix Juan Roig ha concedit 270 beques a altres esportistes. En l’actualitat, el global és de 192 entre natació, judo, vela i pilota valenciana.\nPer la seua banda, la Generalitat manté 5 centres de tecnificació: Petxina, Alacant, Luis Puig, Xest, Pilota i Frontennis (Natzaret); 18 programes de tecnificació (5 estatals i 13 autonòmics). En total, manté 1.193 esportistes en tecnificació.\nIgualment, en els últims anys, la Comunitat Valenciana ha destacat per la seua capacitat d’organitzar i atraure esdeveniments i competicions esportius. Des d’aquelles amb una base social practicant elevada, com les proves de running, com la marató i mitja marató de València, altres carreres de muntanya, triatlons o esdeveniments ciclistes, fins aquelles competicions d’elit per a gaudi dels espectadors i aficionats. En el cas de les primeres, per exemple, destaca el Programa de suport a competicions (PAC_CV) impulsat per la Fundació, amb la col·laboració del Comité Olímpic Espanyol, que ha atret 42 competicions de 24 federacions espanyoles diferents, amb una participació estimada de 30.000 esportistes en dues temporades. En el segon apartat s’inclourien cites com la Copa del Rei de Rugbi, Gran Premi Moto GP Cheste, Regata classes olímpiques, Campionat del Món de MXGP/MX2, Campionat del Món de Supermoto, Campionat d’Europa Ocean Race, Copa d’Europa de Triatló, Torneig 6 Nacions d’Hoquei, València Beach Handbol, Volta Ciclista a la Comunitat Valenciana, Setmana Ciclista Valenciana, World Pàdel Tour o Campionat del Món Trail, entre altres.\nLa marca Comunitat de l’Esport comença a caminar d’aquesta manera per a aglutinar i ordenar tot l’esport que es practica i es gaudeix a la Comunitat Valenciana. A través d’aquesta marca, també es donarà suport a les federacions i seleccions autonòmiques. A més, la marca serà visible en les diferents competicions i serà portada per esportistes de la Comunitat.\nJuan Roig i el mecenatge esportiu\nLa Comunitat de l’Esport és un pas més dins del suport de Juan Roig a l’esport a la Comunitat Valenciana a través de la Fundació Trinidad Alfonso i el València Basket. Roig va invertir l’any passat prop de 32 milions d’euros entre els dos projectes. Dins d’aquests, destaquen iniciatives com la marató i mitja marató de València, el Projecte FER o el Programa de suport a competicions, en el cas de la Fundació Trinidad Alfonso, o la construcció de l’Alqueria del Basket, en el cas del club de bàsquet, que podria considerar-se com el seu últim gran llegat a la ciutat, després de la construcció del Circuit 5K per a corredors del Jardí del Túria.\nLes apostes d’Esport de la Generalitat\nFormació, oci, rendiment i potenciació de la xarxa d’entitats d’esport base al territori valencià són puntals bàsics d’actuació en aquesta matèria per part de la Generalitat Valenciana per a potenciar valors associats a la convivència, la igualtat de gènere, la integració social, la incentivació d’hàbits saludables i el respecte al medi ambient. A aquest efecte, Esport de la Generalitat ha augmentat en els tres últims anys, de manera significativa, el pressupost destinat a Esport. Enguany és de 27,5 milions d’euros, i respecte al pressupost de 2015, l’increment en matèria d’esport suposa ja un 72 %.\nEn 2018 s’ha creat una nova línia d’ajudes per a l’organització de campionats d’Europa i del món en les màximes categories, la qual cosa permetrà ajudar a les federacions i clubs en l’organització d’aquest tipus de proves a la Comunitat Valenciana.\nAixí mateix, s’està duent a terme una important millora en l’acompanyament als esportistes que compaginen els estudis amb les competicions i els entrenaments. Destaca l’increment en 240.000 euros de les noves beques academicoesportives, que en 2017 han beneficiat 200 esportistes valencians, el 50 % dones.\nEn el marc dels grans esdeveniments esportius vinculats a la Comunitat Valenciana, s’ha canviat el concepte de les activitats que es van dur a terme el passat mes d’octubre amb motiu del tret d’eixida de la Volvo Ocean Race des del port d’Alacant. A més, la Generalitat Valenciana ha dut a terme durant aquests tres últims anys una gestió més eficaç del Circuit del Motor Ricardo Tormo, que cada any acull el Mundial de Moto GP. En aquest context cal destacar la recent creació del Centre Especialitzat de Tecnificació Esportiva del Motor, que és el primer centre d’aquestes característiques, a escala europea i amb vocació internacional, per a garantir la formació de grans pilots.\nTemas: Dia de l'EsportElena TejedorFundació Trinidad AlfonsoVicent Marzà\nMarketing y bodas: dos conceptos más cercanos de lo que pensabas


Serendipity Cottage Berkeley Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 5 allotjaments a Berkeley.\nBerkeley, Berkeley, Regne Unit - Veure al mapa\nPer als viatgers què vulguin captar les imatges i els sons de Berkeley, Serendipity Cottage és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Serendipity Cottage, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per a la comoditat i comfort dels seus clients, l'hotel ofereix instal.lacions per a minusvàl.lids.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, aparell de televisió, reproductor de DVD/CD, nevera, renta vaixelles a cada habitació. L'hotel ofereix instal.lacions fantàstiques, incloses jardí, per ajudar-vos a relaxar després d'un carregat dia a la ciutat. Serendipity Cottage és una elecció inteligents per a viatgers a Berkeley, i ofereix una estada relaxant i sense molèsties.\nTots els comentaris (2) Famílies amb infants grans (1) Grups (2)\nAllotjaments a Berkeley


El comú informarà properament de la nova data de representació\n'La tercera onada' amb Jocand\nMembres de la Jocand representant "La tercera onada"\nActualitzada 16/05/2021 a les 12:32\nLa representació de l'obra teatral "La tercera onada" que oferia avui a les sis de la tarda la Jove Companyia Nacional d'Andorra (JOCAND) al Teatre Comunal de la parròquia, s'ajorna pel positiu per Covid-19 d'un membre de la companyia. Segons informa el comú, properament s'informarà de la nova data de representació. Tanmateix, en cas que les persones que disposin de l'entrada no hi puguin assistir, se'ls retornarà l'import íntegre. L'obra està inspirada en un experiment real en un institut i dramatitzat per al cinema sobre el sorgiment del nazisme i la naturalesa humana.\nHanns va dir..El títol de l´obra ja és, en sí mateix, una burla als morts. Tot es jiji jaja, societat infantilitzada carpe diem.\nAquest comentari sí que és una burla, el nom d'aquesta obra fa referència a un espectacular llibre de l'any 1979 que porta el mateix nom, amb un argument que res té a veure amb la pandèmia, l'adaptació que n'ha fet la JOCAND és simplement sublim i en aquest sentit, tan sols puc felicitar-los i desitjar que puguin representar-la el més aviat possible amb totes les garanties sanitàries, així com desitjar que el positiu tingui una bona recuperació… societat infantilitzada? En aquest sentit et dono la raó, que infantil és criticar una cosa sense cap tipus de coneixement, bravo! ;)\nAvui no han actualitzat dades, pot ser se va anar d cap d setmana a la platja lo virus?......\nEl títol de l´obra ja és, en sí mateix, una burla als morts. Tot es jiji jaja, societat infantilitzada carpe diem.\nEsperem no sigui un altre brot, no acabarem mai aixi....


“Los herederos de la tierra”, rodada a Terrassa, arriba a Netflix\nFotograma de la sèrie televisiva Los herederos de la tierra | Netflix\nAquest divendres s'estrena a la plataforma una sèrie televisiva que va alterar la vida quotidiana de la Seu d'Ègara\nLa sèrie “Los herederos de la tierra”, rodada a Terrassa, aterra aquest divendres 15 d’abril a la plataforma Netflix. El rodatge d’aquesta sèrie televisiva espanyola va tenir lloc en diverses localitats catalanes, com Barcelona, Girona, Tortosa i Tarragona, i també va fer parada a la nostra ciutat. En concret, l’escenari escollit per plasmar algunes escenes va ser la majestuosa Seu d’Ègara. Va tenir lloc el novembre de 2020 on l’església de Sant Miquel es va convertir en una sinagoga mentre que l’església de Sant Pere va acabar transformada en un port medieval de Barcelona. Per la gran quantitat d’atrezzo disposat però s’haurà de tenir molta paciència i molt ull clínic per acabar reconeixent-les a la petita pantalla.\nEs tracta de la seqüela del multivenut i premiat llibre La catedral del mar, i en aquesta ocasió el protagonista és Hugo Llor, un noi de 12 anys que passa la major part del seu temps pels carrers d’una Barcelona tardomedieval de l’any 1387. El seu dia a dia transcorre a les drassanes i el seu somni és arribar a convertir-se en un artesà constructor de vaixells. El seu destí però és incert i no té una vida fàcil. Noi solitari amb una mare distant, el seu únic suport és un ancià venerat: Arnau Estanyol.\nLa sèrie, basada en la novel·la homònima d’Ildefonso Falcones, ha estat produïda per Atresmedia, Televisió de Catalunya i Netflix, amb la col·laboració de Diagonal TV. La temporada està formada per un total de vuit episodis de menys d’una hora de duració cadascun. Entre el planter d’actors i actrius que s’hi poden veure hi ha Yon González, Michelle Jenner, Elena Rivera, Rodolfo Sancho i el terrassenc Pere Arquillué. I si pareu atenció, podreu veure també alguns extres camuflats amb cares reconegudes per a la població egarenca, com l’escriptor Vicenç Villatoro. Està previst que de cara a l’any vinent, 2023, Antena 3 i Tv3 la puguin emetre en obert, gràcies a l’acord arribat amb l’empresa nord-americana.\nNetflix rodatge sèrie Seu d'Ègara Terrassa\nJoan abril 24, 2022 | 12:32\nUna sèrie feta a Catalunya. La Catalunya medieval. Feta per actors catalans i en un perfecte castellà...... Després s'ha de doblar (pels mateixos actors) al català. Així és el nostre país.


AFA de l'Escola Progrés » Resum de la reunió de la Junta de l’AFA (27/1/22)\nResum de la reunió de la Junta de l’AFA (27/1/22)\n1. Baixa de la Bea. Elisenda Bofill, presidenta de l’AFA, explica que a partir dels 90 dies de baixa, a la Bea li tocaria cobrar per conveni el 75% del sou, però com a AFA ens podem plantejar complementar-li el sou fins al 100%. La proposta se sotmet a votació i s’aprova.\n2. Seguiment de de les vocalies. Aida García, de la Vocalia d’Extraescolars, explica que les activitats estan funcionant bé. Laura Guirao i Eva Ortí, de la Vocalia de Llibre Verd, expliquen la subvenció del llibre verd que ha concedit aquest any l’Ajuntament a l’AFA i proposen la possibilitat que l’any vinent no es passi la quota a les famílies, a càrrec dels diners acumulats. Lídia Senserrich, de la Vocalia de Festes, explica que parlarà amb direcció de l’escola per saber quines restriccions tenen o preveuen tenir per la festa del Carnestoltes. Cristina Tarancón, de la Vocalia de Menjador, explica que algunes famílies de P4 no estan d’acord amb la informació setmanal de l’agenda, ja que la direcció no volia que els monitors invertissin temps diari en omplir les agendes, i que parlarà amb Àmbit Escolar per tornar a la informació diària de l’agenda.


La promesa del President - Diari digital Vila de Roses\nPer ViladeRoses / 20/05/2018 / No Comentat\nAquests dies hem viscut un acte significatiu de la màxima institució del nostre país, la presa de possessió d’un nou President de la Generalitat. Quin Torra va esdevenir el 17 de maig d’enguany el 131è President de la Generalitat en un acte que els últims cinc Presidents havien pogut celebrar amb tranquil·litat.\nÉs cert que els primers quatre Presidents de l’etapa contemporània varen tenir importants problemes en les seves preses de possessió. Francesc Macià va arribar al càrrec l’abril de 1931 després d’una primera proclamació fallida de la República Catalana, Lluís Companys l’1 de gener de 1934, pocs dies després del funeral de Macià, Josep Irla el 1940, a l’exili i per culpa de l’assassinat de Companys i Josep Tarradelles el 1954 a l’ambaixada de la República Espanyola a Mèxic i per segon cop el 1977 amb el retorn de la institució al país. Una història molt turbulenta, certament, però, després d’això, els Presidents Jordi Pujol (1980, 1984, 1988, 1992, 1995 i 1999), Pasqual Maragall (2003), José Montilla (2006), Artur Mas (2010 i 2012) i Carles Puigdemont (2016) varen poder celebrar l’acte protocol·lari de promesa de càrrec amb normalitat, malgrat les situacions polítiques més o menys complicades de cada moment.\nEl President Quim Torra, en canvi, arriba a la presidència després de la il·legítima destitució de l’anterior govern, els membres del qual es troben actualment a la presó o a l’exili, incloent-hi el seu predecessor en el càrrec. Hi arriba també després que al Parlament se li impedís poder investir al candidat que havia guanyat les eleccions, així com a dos altres candidats que també havien acreditat tenir el suport de la majoria absoluta dels diputats i complir tots els requisits legals per a poder ocupar el càrrec.\nEn aquestes circumstàncies, és comprensible que el nou President volgués marcar diferències respecte de les possessions anteriors. El nou format de l’acte, molt auster, íntim i extremadament breu, ha estat objecte de nombrosos debats i polèmiques. En són bons exemples la manca de solemnitat, el fet que el nou President no es posés el medalló honorífic que acompanya el càrrec des de Francesc Macià o bé que no es convidessin als líders dels Grups Parlamentaris. Una altra polèmica que ha sorgit, especialment auspiciada des de Madrid, és la forma com s’ha promès el càrrec: “Prometo complir lleialment les obligacions del càrrec de President de la Generalitat amb fidelitat al poble de Catalunya representat al Parlament”.\nLa polèmica és absolutament estèril des del punt de vista legal, perquè ja l’any 2016 el President Puigdemont va prometre exactament amb la mateixa fórmula, i llavors ja en va quedar acreditada la validesa jurídica. A més, a Euskadi els Lehendakaris (excepte Patxi López) han promès sempre amb una fórmula que tampoc fa cap referència a les institucions de l’Estat: “Ante Dios humillado, en pie sobre la tierra vasca, en recuerdo de los antepasados, bajo el árbol de Gernika, juro desempeñar fielmente mi mandato”. No obstant això, sembla que certs partits han vist en la cerimònia del President Torra una nova oportunitat d’aprofundir el discurs dur i repressiu contra Catalunya, que sembla que tan bon resultat els dona a les enquestes.\nHem vist com el Ministre de Justícia i el portaveu del PP al Congrés sortien ràpidament a anunciar, amb el clàssic to entre ofès i agressiu que caracteritza els discursos, sobretot el que té a veure amb Catalunya, que la fórmula seria minuciosament estudiada pels serveis jurídics. Però el líder del PSOE, que fa poc més d’un any era la gran esperança del progressisme espanyol, ha decidit anar un pas més enllà i proposar una reforma legislativa per tal de regular aquestes preses de possessió i obligar als futurs alts càrrecs de les institucions catalanes a jurar fidelitat als borbons i a la constitució per poder assumir les seves funcions.\nAquesta proposta des del punt de vista efectiu és totalment absurda. Les obligacions dels càrrecs públics estan regulades per llei, i independentment de la fórmula que s’utilitzi per accedir al càrrec són d’obligat compliment. La voluntat de fer una menció explícita a la Constitució i al Rei, doncs, persegueix exclusivament una voluntat d’humiliació. Una manera força primitiva d’atorgar-se una mena de victòria moral i recordar a tots els càrrecs públics independentistes qui mana.\nLa humiliació de l’adversari no deixa de ser una forma d’interpretació atàvica i hipermasculinitzada dels conflictes. No es busca solucionar una disputa, ni tan sols obtenir un tracte favorable mitjançant una posició de força que et dona la situació, només es busca satisfer la part més animal i la sensació subjectiva de domini. Una visió absolutament oposada a la que hauria de tenir qualsevol sistema democràtic modern, i si repassem la història, veiem que aquestes pràctiques mai no han portat res de bo. Més aviat, tot el contrari.\nPersonalment, intento fugir tant com puc d’aquesta lògica tribal. La fórmula d’acceptació d’un càrrec no deixa de ser un acte merament formal, i les obligacions jurídiques i polítiques que genera són exactament les mateixes l’assumeixis com l’assumeixis. Els únics dos càrrecs públics que he assumit fins al moment (regidor a l’Ajuntament de Roses i conseller comarcal al Consell de l’Alt Empordà) requereixen que prometis amb una fórmula semblant a la que proposa el PSOE, amb referències a la fidelitat a la Constitució i al Rei, i vaig prometre-ho amb l’afegitó de “per imperatiu legal” (és a dir, únicament perquè és un requisit formal, no per sentiment ni voluntat) i llestos. Després vaig dormir igual de bé.\nPer tot això, de totes les accions repressives contra el país que hem viscut en els últims mesos (que han estat moltes!) aquesta és la que menys em preocupa pel que fa al seu contingut. A diferència d’altres, almenys en aquest cas no es planteja la vulneració descarnada de drets civils i polítics de ningú. Però la voluntat d’humiliació que s’entreveu en aquesta proposta és el que demostra, una vegada més, la qualitat democràtica amb què l’Estat afronta i gestiona els conflictes.\nPortaveu ERC Ajuntament de Roses\nPublished: 10 mesos ago on 20/05/2018\nLast Modified: Maig 19, 2018 @ 6:27 pm\nTagged With: Article d'opinió, ERC Roses, Joan Plana, La promesa del President, Portaveu, Vila de Roses\nCarta oberta al Cercle de Directius de Parla Alemanya\nPla de gestió dels cefalòpodes de la Confraria de Pescadors de Roses


Messi, preocupat per una campanya en contra seva (Albert Llimós)\nALBERT LLIMÓS Barcelona. 17/12/2013 00:00\nHi ha una "campanya contra Leo Messi". Una campanya que transcendeix la parcel·la esportiva i s'emmarca en el debat polític i social que viu Catalunya. Així s'expressava ahir una persona pròxima a Leo Messi per explicar la informació del diari El Mundo en què s'acusava Jorge Messi, el pare del jugador blaugrana, de participar en una xarxa de blanqueig de diner provinent del narcotràfic colombià.\nLa informació d' El Mundo va durar poques hores. Fonts d'Interior i de la Guàrdia Civil van confirmar a l'ARA que el pare del futbolista no està implicat en aquesta trama. Jorge Messi, a través d'un comunicat, va demanar una rectificació al rotatiu madrileny, tot i que va descartar, de moment, emprendre accions legals.\nEn l'escrit, la família Messi va deixar clar que el pare del jugador blaugrana "no ha estat investigat, ni cridat a testificar, ni de bon tros imputat" en el marc d'aquesta investigació que està duent a terme la policia espanyola, i, a més a més, va afegir que el de Rosario no percep "cap ingrés per la celebració" d'aquests partits benèfics. Al contrari, l'argentí va voler ressaltar que per cada partit la seva fundació dóna 100.000 a una ONG local.\nL'organització d'aquests partits, que és el motiu de la investigació que du a terme un jutjat de Madrid, va a càrrec de l'empresa Player Imagen, l'encarregada d'organitzar aquests esdeveniments i amb la qual el pare del futbolista no té cap vinculació.\nSegons El Mundo, Jorge Messi apareix al centre d'una xarxa de narcotràfic colombiana. Els diners es blanquejaven mitjançant la compra massiva d'entrades per a la fila 0 de la gira Amics de Messi. Com que es tractava de partits benèfics, molta gent comprava entrades però no assistia a l'esdeveniment. Els narcotraficants aprofitaven aquest fet, que l'assistència del partit no es pot controlar, per blanquejar diners, i el pare de Messi, segons el diari madrileny, feia d'intermediari i cobrava entre el 10% i el 20% de comissió perquè juguessin el seu fill i altres estrelles. Messi, Alves, Pinto i Mascherano van ser interrogats fa dies per la Unitat Central Operativa de la Guàrdia Civil a les oficines del Barça sobre aquest tema. L'entorn del futbolista explica que els quatre jugadors blaugranes que van ser citats per testificar sobre aquest partit, a Bogotà el 2012, no hi van participar de manera lucrativa, sinó que se'ls va pagar el viatge i l'estada a la capital colombiana. Per aquest motiu, el jutge que instrueix el cas, Eduardo López-Palop, els va citar per testificar.\n"No tot s'hi val", va anunciar ahir el portaveu del Barça, Toni Freixa, que va assegurar que el club actuarà amb fermesa. "Si algú dugués a terme una campanya contra Messi seria mesquí", va sentenciar, mentre que el president Sandro Rosell només va dir que es tracta d'una informació "increïble".


Elter, el portal d'Osona - L'ANC de Manlleu torna a omplir dotze autocars i ven totes les samarretes per la manifestació de la Diada\nL'ANC de Manlleu torna a omplir dotze autocars i ven totes les samarretes per la manifestació de la Diada\nArola Cumeras | divendres 8 de setembre de 2017 18:37h\nEls tiquets i samarretes que queden es podran comprar al Manlleuet\nLa venda a Can Puget, aquest divendres a la tarda\nManlleu, | L’ANC de Manlleu està venent a bon ritme els tiquets pels “dotze o tretze” autocars que sortiran des del pavelló de Manlleu el proper dilluns a la 1 del migdia per anar a Barcelona i, un any més, formar part de la mobilització de la Diada. Per tant, aglutinaran unes 700 persones.\nIntegrants de l’ANC es mostren contents del fet que “durant aquests dies de setembre” la venda ha revifat moltíssim i s’ha accelerat. Pel que fa a samarretes, se n’han venut “més de 500”, una xifra superior a l’any passat, quan “sembla que el disseny no va agradar tant”.\nAquest divendres ha estat la darrera tarda en què els tiquets i les samarretes (en quedaven tres exemplars) s’han pogut comprar a Can Puget. Ara, estaran a disposició al Manlleuet, a la plaça Fra Bernadí i “no s’hi val a reservar”. Des de l’ANC confien que aquesta sigui la Diada definitiva pel Sí i l’1 d’octubre “en votar, es tanqui el procés”.\nD’altra banda, la jornada que es va fer dijous, titulada Tot el que vols saber sobre el referèndum i no saps a qui preguntar-ho, va aplegar més d’un centenar de persones. Va tenir lloc al Casal Cívic Frederica Montseny i els dubtes els van aclarir Mirella Cortès (ERC), Joan Coma (CUP) i Lluís Coromines (PDeCAT).


Villa Brady Albufeira Portugal - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVilla BradyAldeia Do Roja Pe, Lote 22, Olhos de Água, Albufeira, Portugal, 8200-636 - Veure al mapaExcepcional9,2Basada en2comentarisVilla BradyVeure més fotos"great location, great facilities and great support from the..."RogerUnited KingdomPiscinaVeure més fotosVeure totes les 24 fotos\nBen posicionat a Olhos d'agua, Villa Brady és un lloc ideal d'inici d'excursions a Albufeira. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix Villa Brady asseguren una estada plaentera als seus clients. Els clients de l'hotel poden gaudir de magatzem d'equipatge, instal.lacions de barbacoa, caixa forta. L'ambient de Villa Brady es reflexa en cada habitació. piscina privada, aire condicionat, balcó/terrassa, aparell de televisió, reproductor de DVD/CD són només algunes de les comoditats a la vostra disposició. L'hotel compta amb una llista completa de comoditats, com piscina exterior, ping pong, jardí. Villa Brady és la vostra destinació si buscau allotjament de qualitat a Albufeira.\nEls clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Villa Brady de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Desert de béns, d’amics e de senyor … | Des de la Mediterrània\nPàgina d'inici › Cultura i Societat › Desert de béns, d’amics e de senyor …\nPosted on 07/07/2012 by Oriol López\nDesert de béns, d’amics e de senyor … Amb aquestes paraules comença el conegut poema de Jordi de Sant Jordi (1395?-1424). És molt diferent llegir aquest poema en el moment en que va ser escrit o en l’actualitat. El temps canvia el context cultural i el significat dels mots i així, poden passar-nos desapercebuts determinats recursos que va utilitzar l’autor, o just al contrari, aparèixer recursos literaris que no eren presents en l’esperit de la redacció original del poema. En Joan Fuster ens exemplifica això darrer amb el vers esmentat:\nAquest «desert», per a un català del XV, equivalia, més o menys, a «desposseït»; per a nosaltres, el seu valor semàntic és diferent, i la idea que ara ens suggereix, encaixada en la situació del poeta presoner que es lamenta de la seva total solitud, adquireix una dimensió metafòrica nova. Mossèn Jordi no podia imaginar-se el germen de metàfora que el temps -el canvi- li havia de proporcionar. No hi ha dubte que el «desert» interpretat segons l’accepció actual és un anacronisme. La més elemental informació filològica dissiparà les valències ambigües del vocable. Ara: no per això aquesta ambigüitat desapareix, ni minva en poder suggestiu. El vers queda enriquit per un atzar venturós.\nEl text anterior correspon a un escrit de Joan Fuster de 1969, recollit a Escrits sobre la llengua, editat per Tàndem el 1994. Podeu accedir al poema referenciat a l’adreça següent, on també hi trobareu altres poemes de Jordi de Sant Jordi:\n‹ Necessito més sushi\nLa fi del món és a prop ›\nTagged with: canvi d'ús dels mots, d'amics e de senyor, Desert de béns, Escrits sobre la llengua, Joan Fuster, Jordi de Sant Jordi, poesia


Molts malgratencs pateixen diabetis sense saber-ho | el malgratenc\nMolts malgratencs pateixen diabetis sense saber-ho\nPosted on 13 Desembre, 2015\tby elmalgratenc\tLa diabetis és una de les malalties més habituals a Catalunya. A l’Àrea Bàsica de Salut Malgrat de Mar-Palafolls es tracta un miler de persones per mantenir a ratlla aquesta patologia. S’estima, però, que encara hi ha força més afectats. I és que molts malgratencs i malgratenques pateixen diabetis sense saber-ho.\nLa importància de diagnosticar-la per poder començar a controlar la malaltia i evitar així problemes greus és una de les qüestions que s’ha remarcat en la taula rodona celebrada aquest dissabte 12 de desembre a l’Arxiu Municipal.\nL’endocrinòleg Ramon Gomis ha recordat que “és una malaltia greu. S’ha aconseguit convertir-la en una patologia crònica i s’ha anat millorant els tractaments, però, fins i tot el diabètic més ben controlat té una esperança de vida deu anys inferior a la d’una persona sana”. El doctor ha subratllat la importància de recolzar la investigació per mirar de trobar remei a aquesta patologia. Ha dit que aquesta feina ha de ser paral·lela a la de sensibilització a la població.\nCal recordar que la diabetis tipus 2 -la més freqüent i la que no para d’augmentar any rere any- depèn principalment dels nostres hàbits de vida i, per tant, es pot prevenir amb una alimentació equilibrada i amb activitat física regular.\nLa taula rodona també ha comptat amb professionals de l’Àrea Bàsica de Salut Malgrat de Mar-Palafolls i amb afectats per aquesta malaltia. S’ha celebrat amb motiu de La Marató de TV3, que enguany se centra en l’obesitat i la diabetis.\nsalut\túltimes notícies\tDarrer dia de la consulta popular


‘Via lliure’ us convida a veure Voooox! a L’Auditori\nTancar sessió ‘Via lliure’ us convida a veure Voooox! a L’Auditori\nActualitzada el 10-11-2014 12:59\nDissabte, 22 de novembre, el Via lliure us porta una sessió única de l’obra musical Voooox!, que presentarà Xavi Bundó per a més de 400 oients del programa i que pertany al cicle de concerts familiars del Servei Educatiu de L’Auditori de Barcelona. Voooox! és un concert especialment dissenyat per als més petits (a partir de 2 anys), en què quatre veus femenines conviden a passar una estona màgica, amb melodies i harmonies totalment evocadores que, inspirades en els quatre elements de la natura, els permetran gaudir d’obres que van de la música antiga a la rumba. Dissabte, 22 de novembre, a les 18.30 h, els oients convidats de RAC1 podran gaudir de la sessió exclusiva de l’obra Voooox! a la sala Oriol Martorell de L'Auditori de Barcelona (carrer de Lepant, 150). · COM PODEU ACONSEGUIR LES ENTRADES PER A LA PREESTRENA: Per optar a aconseguir quatre invitacions per a Voooox!, envieu un SMS al 25588 amb la paraula clau VIA seguida del vostre NOM COMPLET (preu del missatge 1,45 €, IVA inclòs). Tots els nens més grans d’1 any necessiten entrada.\nExemple: VIA Montserrat Garcia Montagut Entrareu al sorteig de més de 400 invitacions per a la funció exclusiva per als oients de RAC1. Els guanyadors dels dies 8 i 9 de novembre rebran el missatge de confirmació el dilluns 10 de novembre, i es publicaran els noms dels guanyadors al web de RAC1 el mateix dia a partir de les 12 h. Els guanyadors dels sortejos del 15 i 16 de novembre, rebran el missatge de confirmació i es publicaran els noms al web el dilluns 17 de novembre, a partir de les 12 h. Consulta aquí el llistat de guanyadors\nCada premiat guanyarà quatre entrades i les haurà de recollir a la ràdio (avinguda Diagonal, 477, planta 15) de Barcelona. (Si us plau, conserveu el missatge de confirmació que us arribarà si sou guanyadors com a comprovant per si us demanen que l’ensenyeu a la porta). L’horari en què podeu recollir les entrades a recepció de RAC1 és el següent: De dilluns a divendres, de 8 a 14.30 h i de 16 a 22 h. Els caps de setmana i festius, de 9.30 a 19 h.


Risto el rondinaire: Kalaw - Inle Lake (6).\nAcabo d'aterrar al hostel de Nyaungshwe després de tres dies de trekking que m'han dut des del poble de Kalaw a la vessant sud del famós llac d'Inle, un dels punts centrals en un viatge a Myanmar, i del que tindreu fotos en una propera entrada. He arribat al hostel fet un cromo, però després d'una dutxa amb aigua calenta, de curar algunes ampolles als peus, i de relaxar-me una estona, puc dir que m'he refet força. Fins i tot he tingut esma d'agafar una bici del hostel i anar-me'n a buscar un lloc per menjar una mica de sopar.\nPel que fa al trekking, va començar el dimecres a les 8 del matí, des del davant de l'agència-restaurant on l'havia contractat (40 dòlars amb guia, àpats, dormir dues nits, i barca fins a Nyaungshwe), el de la família Sam, que recomanen la majoria de webs i blocs. No és que n'hi hagi moltíssims, però uns quants n'hi ha, i vaig anar a assegurar el tanto.\nLa guia era una noia jove que parlava fantàsticament bé l'anglès (de fet l'havia estudiat a la universitat), que es deia July. Vaja, això més un nom pel davant i un altre pel darrera, però per recordar-nos.en va optar pel format curt i reconeixible. Pel que fa a la resta del grup, estava composat per tres noies exmilitars israelites, una professora singapurenya, i una parella holandesa.\nA Myanmar no es discrimina a les dones a l'hora de fer treballs físics.\nLa ruta et porta per paisatges boscosos, camps d'arròs, prats, cultius de tota mena (pebrots, cols, blat, blat de moro, coriandre, gingebre...), i uns quants poblats, alguns més petits que d'altres. El cert, és que molta relació amb els locals no s'estableix, però tenint en compte la dificultat de l'idioma, i que normalment te'ls trobes treballant... Afortunadament, la guia t'explica un munt de coses, ja sigui de l'entorn natural que et rodeja, de la seva cultura, les seves costums, o de l'evolució del país.\nNens de camí a casa a la sortida de l'escola.\nPersonalment, em va sorprendre que a ella (la guia), una persona jove, amb estudis, i amb molt de contacte amb estrangers, acceptés, i fins i tot li semblés bé, la situació d'aillament del país, i les lleis restrictives pel que fa a l'entrada d'estrangers al país (com a turistes, com a treballadors, o com a inversors). Li vaig preguntar si creia que la situació de la gent del país era prou bona (educació, sanitat, feina...) com per no requerir grans canvis, i em va contestar que sí. Potser el fet que ella estigués cobrant un bon sou gràcies al turisme, li feia veure les coses amb un optimisme un punt egoista. O tal vegada jo no pugui entendre que hi hagi gent que no necessita viure com la gent dels països occidentals...\nAl llarg de la ruta també vaig tenir temps de fer el tercer grau a la resta de companys, i conèixer les penúries militars i d'una vida atemorida de les israelianes, la pressió laboral que poden arribar a patir els professors (i els alumnes) a Singapur, o que a Holanda tenen una reina argentina, que és rossa, i que tant s'estimen. Bé, i a banda de tot això vaig conèixer moltes més coses de les diferents llengües, cultures, tradicions, etc. Sense anar més lluny, una nit ben sopat, les israelianes van treure unes quantes espelmes i en van encendre cinc, i van cantar una cançó. Ens van explicar que es tractava d'una cerimònia ritual religiosa jueva que se celebra en aquesta època de l'any encenen durant vuit dies una espelma cada dia fins a sumar-ne vuit d'enceses el darrer dia. Normalment ho fan fent servir el canelobre aquell típic jueu, però com que no el duien a sobre, ho feien amb espelmetes sobre la taula.\n"Rave" a la birmana.\nUna de les coses més interessants del trekking és observar als locals fent les seves coses. Des de treballar, a jugar, fent-la petar, o fins i tot ballant, com va ser el cas en el primer poble on vam parar a dormir. A la distància ja escoltàvem sarau i la guia es va pensar que potser hi havia una boda. Res més lluny de la realitat, ja que a l'arribar ens vam trobar a un bon grapat d'homes, alguns amb un estat etílic evident, ballant com posseïts música electrònica! Vaig fer una mica la conya seguint la festa i ja em va venir un a agafar-me per la mà per portar-me a ballar al mig de la... pista? Vaig durar poquet amb l'excusa que els del grup m'esperaven.\nLes dues nits vam parar a dormir a cases del poble amb mantes a terra i algunes més per tapar-nos. La primera nit especialment vaig passar una mica de fred, perquè l'habitació no estava gaire ben aïllada i la temperatura exterior devia estar pels 5 graus. Els migdies eren assoleiats i la temperatura voltava els 20 i pico graus.\nLa guia, la July, fent bombolletes amb el líquid interior d'una planta.\nLa segona nit, mentre m'estava prenent una ampolla de 3/4 de litre de Myanmar al lloc on vam sopar, la guia que seia al meu costat em va mostrar la xapa de la cervesa tota contenta dient-me que tenia 1000 Kyats de premi. Jo estava convençut que era una broma i que em volia veure fer el ridícul davant dels propietaris del local, però va resultar ser cert. El moment em va oferir diverses sorpreses: per una banda, descobrir que encara hi ha productes que regalen diners; per altra banda que fos jo l'afortunat; i en tercer lloc, que no tothom és tan "cabroncete" com jo, o tan honest.\nDe les moltes coses que ens va parlar la guia, destaca el tema de la religió budista. Ens va aclarir molts dubtes sobre iconografia, calendaris, figures religioses, rituals, festes religioses, etc. I, a més a més, ens va explicar un conte que deia així:\nQue un dia Buda va cridar a un búfal d'aigua i a una vaca, i els va donar una missió. Que anirien a la terra per donar un missatge als homes. El missatge era que haurien de treballar tres dies i fer un sol àpat. El búfal i la vaca van anar a cercar els homes i els van dir que Buda els enviava el missatge que podien menjar tres cops treballant un dia. Quan Buda va anar a preguntar als seus missatgers que havien dit als homes, es va trobar al búfal i a la vaca menjant i jaient alegrement. Com a càstig, Buda va tornar a enviar al búfal i a la vaca amb els homes perquè treballessin per ells, i perquè així poguessin menjar tres cops cada dia i no haguessin de treballar tant.\nPebrots assecant-se al sol.\nPublicat per Risto a 16:56


inatica.com obté el premi a la Millor Iniciativa en l'Administració Local :: Torroella de Montgrí - l'Estartit Documento sin título\ninatica.com obté el premi a la Millor Iniciativa en l'Administració Local\ndv 16 novembre de 2007 a les 15:13:32 [Noves Tecnologies] 6815 lectures\nEl premi en la categoria de finalista va ser entregat a inatica.com per la Diputació de Girona en el fòrum de noves tecnologies e-tech. Torroella de Montgrí va tenir un paper destacat al dinar.\nInatica.com va rebre el premi a la Millor Iniciativa en l'Administració Local en la categoria de Finalista, entregat per la Diputació de Girona.\nEl premi fa referència al projecte creat per a l'Ajuntament de Torroella de Montgrí - l'Estartit, que es basa en una eina de gestió a través d'internet, mitjançant la qual, totes les àrees de l'Ajuntament incorporen els continguts dels actes que es realitzen al poble en temps real i completament coordinats, sense interferir un acte amb un altre. D'aquests continguts que incorporen individualment cada àrea, apareixen els actes que composen l'Agenda Mensual de l'Ajuntament. Una aplicació creada per inatica.com i que ha fet avançar tecnològicament al nostre Ajuntament i que ara es obté aquest reconeixement.\nVan haver-hi diferents conferències, on es comentava la mala posició de Catalunya respecte als altres països en el que respecta a les noves tecnologies, implantació de l'ADSL, etc.. Es va presentar l'Observatori de Tecnologies de la Informació i la Comunicació de Girona (OTIC), en la que ja teníem alguna dada prèvia però que no hem volgut desvetllar, com la investigació de les telecomunicacions en punts claus de poblacions, com poden ser els polígons industrials.\nEn el marc del dinar, Kim Faura Batlle, nascut a Torroella de Montgrí i Director General de Telefónica a Catalunya, no va parar en elogis al nostre poble. Penseu que només es van sentir les paraules Girona i Torroella de Montgrí, referent a poblacions, dintre d'aquest acte. En va fer referència també el moderador Eduard Batlle (periodista El Punt). Inatica.com representava la part tecnològica del nostre poble, però no va caldre dir cap comentari sobre ell. El propi dinar, gairebé, es basava en elogis cap a ell. Això demostra que tenim molta sort de viure on ho estem fent, i a més, tecnològicament, tenim una posició preferent dintre de tota la comarca.\nInatica.com s'emporta aquest any un altre reconeixement (recordem que l'any passat va aconseguir el premi a l'excel.lència en el Tractament lingüístic destinat a programes informàtics i webs , entregat per la Generalitat de Catalunya). Això ens confirma la qualitat que tenim tecnològica dintre del nostre municipi.


28 set. 2004, 12:54\ncarlescanes 1er de tot bronca --> si montes un campionat, mes a les terres de lleida amb els pocs que hi ha d'un dia i no l'anuncies a la web ( o jo no le vist) doncs no fem gaire promocio del joc en 2on lloc tipus de campionat ( sense anim de ser exhaustiu ) - eliminatories directes - tots contra t...\n20 set. 2004, 13:41\nFritz nomes una questio de presicio em debia explicar malament no demano que per avaluar si hi ha hagut renuncio o no calgui historic -- > cal sempre es obvi el que dic es per saber kina carta es legal de jugar em calgui saber ke ha sortit es aquest historic el que modestament crec que no es aconsel...\n16 set. 2004, 20:02\nOsti osti osti ... ke deia la trinca aki hi ha marro A veure es evident que no vaig trobar el to en la meva intervencio donant que si ke volia una fina pasada ironica per la dicotomia oriental/occidental pero no era pas aixo el fons de la meva argumentacio. El que volia dir es: Dins la burtifarra or...\n09 set. 2004, 15:12\nA veure anem a pams 1er de tot ki em mana posar-me en casa aliena ke els orientals s'ho solucionin sols -- > teniu rao 2on lloc intetare ser serios i aguantar-me el riure perke en deep te rao seria lo mes sensat 3er no entrant a valorar si el oriental es logic ( jo crec que no) nomes el oriental est...\n08 feb. 2004, 22:53\nA veure primer de tot una questio d'ordre el tema tactiques avançades es per diferenciar-les de les de primer nivell. En segon lloc es evident que podem trobar peculiars distribuccions ke justifiquin qualsevol sortida, en aquesta ma i en general en qualsevol ma de butifarra, ara be la diferiencia en...\n25 gen. 2004, 00:47\nA veure sense voler entrar amb el tema de si 5 i semi son o no cartes suficients per cantar directe El cas de 5 5 1 1 el primer que cal saber es ke el company em cantara un dels meus semis en un 80.654% dels casos i un dels de 5 en un 19.436% mes enlla de la poca sort que puc esperar de ke em canti ...\n25 gen. 2004, 00:14\nSi els pals son de 4 canto el de mes figures pero obviamnet manilla i as no son pas figures es a dir on tingui mes de rei caball, sota en cas de pals de 5 canto el de mes cartes nobles es a dir aki si tinc en compte manilles i asos de totes maneres tampoc no es una regla estrica es a dir caldria fer...\n17 feb. 2003, 18:17\nTema: ES CLAR QUE VULL CONTRARRRRRRRRR\nJo crec que la pregunta es la correcta ( corporativisme arrobil si voleu) tal com dic en el titol si vols contrar i han cantat els rivals casi sempre pots contrar ( si no ho fa abans el company) ara si em parles de voler contrar i guanyar ja es una altra cosa en general quan jo contro en perdo 8*2 =...\n17 gen. 2003, 11:06\nDe moment en puc donar un sugeriment actualitzat et val?\nSi et posiciones a la llista de usuaris i llavors prems la inicial del nink de la persona a ki busques la llista et va saltant entre els diferents nicks que tenen akesta lletra inicial.\n27 nov. 2002, 11:03\nEnric: Tens rao en el fet que es posible que es perdin tants punts en intentar fer creure als contraris que es falla en occidental que en l'estricte compliment de normes en l'oriental pero desde la meva modesta opinio existeixen dues diferiencies fonamentals. - En l'occidental ho fas amb la prespect...\n17 nov. 2002, 11:47\nhola vives tens rao en les teves apreciacions, de totes maneres el ke cal fer es ke tothom ke vulgui participar en akesta modalitat es posi en contacte amb l'organitzacio i s'estudiaran els casos individualment.\n15 nov. 2002, 15:47\nAra si que meu deixat de pedra, A mi el ke m'agradaria algun cop es ser oriental es tant facil de contar les cartes dels pals, llavors no cal valorar els jugadors ni la seva manera de jugar. Kuan tens un d'akells dies que te fa mandra pensar inclus com et dius, jugaries oriental i no caldria ni conc...\n11 nov. 2002, 11:28\nHoles nois i noies Be, primer de tot una disculpa pel text de l'enquesta doncs eh rebut alguna critica per lo complexe que resulta de entendre ( tampoc calia queixar-se a cop de garrot pero be). En segon lloc vec molta gent que llegeix el tema pero poca ke i participa, quan el motiu era entre tots p...\n08 nov. 2002, 19:04\nHola nois, Com suposo ke ja sabeu tots,el proper dissabte 30 de Novembre ens trobarem tots a Sant Joan de Vilatorrada ( Bages) per tal de celebrar el 1er aniversari del ButiNET tots jugant un campionat de botifarra presencial. En atencio al sistema de joc propi d'akelles contrades ( i algunes altres...\n02 nov. 2002, 19:45\nAlex 1er de tot lo de manresa em preocupa, amb lo catxes ke estas i la canya ke te fotem ( penya xunga almacelles i tal) ke mos fotras a caldo? ei si estic d'arbit ni tocarme o t'expulso :D En quan al tema ke ens ocupa, poca feina ke debem tenir, la frase "Si fa directa el company et demana que no e...


Vols estimar un 'monstre'?\nEl 'Frankenstein' de Danny Boyle a Londres és sens dubte l'estrena teatral de l'any\nANDREU GOMILA Londres 20/03/2011 00:00\n260x366 Jonny Lee Miller (la Criatura) consola Benedict Cumberbath (Victor Frankenstein) en l'escena final de l'obra. / CATHERINE ASHMORE Jonny Lee Miller (la Criatura) consola Benedict Cumberbath (Victor Frankenstein) en l'escena final de l'obra. / CATHERINE ASHMORE\n"T ot em fa por", diu la Criatura un cop ha après de l'avi cec tot el que un home podia ensenyar-li. Sap llegir, parlar, ha llegit el Paradís perdut de Milton i es demana per què ell no és un rei, com els personatges de Shakespeare. Sap, a més, que els humans el rebutgen. La seva cara feta de pedaços, el seu caminar inquietant, fan que tothom li tingui por.\nL'oscaritzat cineasta britànic Danny Boyle ( Trainspotting , Slumdog Millionaire, 127 hores ) torna a l'escena per la porta gran amb una versió impressionant de Frankenstein al National Theatre, que té les entrades esgotades fins al maig. Dues hores d'espectacle gràcies a una versió fidel de Nick Dear i una interpretació per emmarcar de Jonny Lee Miller i Benedict Cumberbatch, que s'alternen en els papers de la Criatura i Victor Frankenstein.\nJa a la primera escena sabem que tenim al davant una peça que no serà una més de les 90 versions que s'han fet de Frankenstein : de fet, ja al 1823, cinc anys després de la primera edició de la novel·la de Mary Shelley, l'English National Opera muntava Presumption, or the fate of Frankenstein , la publicitat de la qual avisava els espectadors mascles que no hi portessin les seves esposes, ni filles, ni famílies .\nEl naixement del monstre és apoteòsic: un quart d'hora de contorsions, de moviment. La Criatura no sap caminar, no té records, no té consciència. No sap què és. I Lee Miller es mou a batzegades per l'escena. Ha d'aprendre a controlar el seu sistema nerviós. A partir d'aquí ja sabem on ha posat l'èmfasi el director, sobretot quan veiem que Victor Frankenstein, en topar-se amb la seva creació, surt corrent, mort de por. Tothom que el veu fa el mateix, posar-se a córrer. I la Criatura aprèn a viure en el món a través del rebuig que genera. Fins que arriba al camp, on troba el vell cec il·lustrat a qui fa companyia. Per culpa seva entra en la societat a través de la literatura, cosa que farà que aspiri als més alts ideals i que les idees bullin dins seu. Qui és. On és. On és la seva família. Preguntes que només pot respondre el seu creador.\nFins aquí hem vist una Criatura innocent, que ha lluitat per sobreviure sense fer mal. Però el rebuig del fill i la nora del vell cec l'impulsen a fer una passa cap a l'abisme. Shelley -i Dear i Boyle- referma els ideals de la Il·lustració segons els quals l'home neix bo i és la societat qui el corromp. Per refermar-se, per fer saber a la gent que existeix, la Criatura ha de cometre els actes més atroços. Li sap greu, però no pot fer res més. Ha perdut la innocència. L'hem de perdonar?\nL'única alternativa que considera el monstre per reformar-se és l'amor, l'amor d'un ésser igual a ell. Per això la Criatura busca el seu creador. El cara a cara entre els dos personatges és antològic. Un escenari gairebé nu, amb Cumberbatch i Lee Miller ocupant amb la seva presència no sols l'escenari, sinó tota la platea. La Criatura li recorda a Victor Frankenstein que el va abandonar i que només li demana una cosa, "la possibilitat d'estimar". Victor, un déu humà, ambiciona anar més enllà: vol crear una dona, l'ésser perfecte; és el prototip del científic del segle XXI, amb prou eines i capacitat per modificar al seu gust el que la natura ha creat. Però es farà enrere, temerós, ara sí, de provocar un trasbals ecològic .\nCreador i Criatura estaran lligats per sempre. L'un buscarà l'altre. L'altre es defensarà de l'un. Com l'home i el seu déu, real o de ciència-ficció. Perquè, com deien els Beatles, " all you need is love ".\nBoyle podria haver recorregut als Lennon, McCartney i companyia per embolcallar en l'aspecte sonor la seva agosarada proposta escènica. Però ha decidit apostar per uns vells coneguts seus, la banda de pop electrònic Underworld. Tornen a treballar amb Boyle després de Trainspotting (1996), que ha espremut el duet format per Karl Hyde i Rick Smith fins a les últimes conseqüències en un treball gairebé tan magistral com l'obra. A ells els veurem al Sónar. Aquest Frankenstein l'haurem de veure a Londres.


Presentació La Olla Común\nDijous 15 de maig a les 18.30h (entrada lliure)\nLa olla común és un projecte artístic teòric, visual i culinari que indaga sobre els diferents aspectes de la gastronomia popular i la seva incidència en les comunitats. A través d'accions culinàries concretes obertes a les comunitats, els artistes Adolfo Torres i Daniela Muñoz aposten per una experiència orgànica i total que inclou, a través de la cuina, creativitat, imaginaris, lleure i supervivència. Aquest projecte ha viatjat per Amèrica llatina: Xile, Perú, Bolívia, Colòmbia i Brasil, on ha tingut gran ressò. Per primera vegada, i gràcies al recolzament del DIRAC (Direcció d'Assumptes Culturals del Ministeri de Relacions Exteriors de la República de Xile) La olla común arriba a l'estat espanyol després del seu periple americà.\nJiwar Creació i Societat (www.jiwarbarcelona.com) acull així en residència als dos artistes i fa possible la visibilitat del projecte a la ciutat de Barcelona, coordinant el seu treball i obrint noves col•laboracions i possibilitats, com la presentació del mateix a l’Espai EART.\nArt en Obert: EL COS EN L'ESPAI\nActivitat familiar d'art contemporani per a petits i grans a l'espai EART.\nEl dissabte 26 d'abril...\nNomés us demanem reserva prèvia per mail amb el nom i edat dels participants i un mail i telèfon de contacte a: entra@experimentem.org o al telèfon: 932 17 18 77.\nAmb l'acompanyament de l'educadora artística Mar Roig\nLa imatge forma part dels workshops que proposa Laura X Carlé.\nMés informació a: http://lauraxcarle.com/filter/workshops


Enric Morera demana de canviar l'estructura de l'estat i una nova manera d'entendre Espanya\nLes Corts Valencianes han dedicat el premi Guillem Agulló a les fiscalies de delictes d'odi i l'alta distinció de Francesc de Vinatea a la fundació Fisabio\nActualització: 25.04.2021 - 16:35\nEl president de les Corts Valencianes, Enric Morera, ha dedicat gran part del seu discurs per la Diada del Vint-i-cinc d’abril a lloar la manera com el País Valencià ha afrontat la crisi de la covid i ha demanat de canviar l’estructura de l’estat espanyol i el nou model de fiançament. Ha començat el discurs recordant que la diada recorda la Batalla d’Almansa, que va suposar la pèrdua dels drets nacionals del País Valencià, i els efectes que la pandèmia de la covid, que han provocat 7.288 morts. “Vull aprofitar aquest acte solemne per agrair l’enorme responsabilitat del nostre poble”, ha dit Morera, que diu que la pandèmia ens ha donat lliçons que cal aprofitar com la consciència de la vulnerabilitat de les nostres vides, el perill d’alterar ecosistemes i la necessitat de cooperar per tirar endavant en moments adversos.\nUn model autonòmic estressat\nMorera ha recordat que durant la gestió de la pandèmia “el model autonòmic s’ha vist sotmès a un gran estrès” i que les institucions valencianes han pogut superar els moments més difícils. “Ara som en un altre moment. Ha passat un any i estem millor, millor dins d’una gravetat excepcional que no podem oblidar”, ha dit.\nHa destacat que “el parlamentarisme, en temps de pandèmia, ha fet un treball meritori”, cosa que ha estat possible, ha dit, per “l’adaptació i la flexibilitat” i la feina dels treballadors de la cambra. “Hem aprovat lleis tan importants com la llei del joc, els pressupostos de la Generalitat, o la llei de funció pública”, ha recordat. A més, ha destacat l’acord per la reconstrucció, aprovat per àmplia majoria i acordat amb els agents socials, que marca un full de ruta pel poder executiu.\nAixí mateix, el president de les Corts ha reclamat una volta més un nou model de finançament pel País Valencià, i ha exemplificat com les infraestructures, el model productiu o la sanitat pública en depenen. “Els més fràgils afronten la pandèmia amb menors defenses i oportunitats, la qual cosa pot generar injustícia i desesperança”, ha avisat Morera, que ha destacat la importància de no deixar ningú enrere en la lluita contra la crisi econòmica associada a la covid.\nEnric Morera ha fet un crit d’alerta contra els intents recentralitzadors i ha demanat una reforma del model territorial de l’estat espanyol que doni més llibertat als territoris i expressi una nova manera d’entendre Espanya. D’altra banda, ha lloat el paper de la Unió Europea que, amb totes les mancances, ha dit que és una guia per les llibertats i ha reivindicat el valor de la diversitat, també lingüística. “Les llengües són l’expressió més directa de la cultura”, ha dit.\nEl president de les Corts ha agraït la feina que fan les fiscalies contra els delictes d’odi, guardonades amb el Premi Guillem Agulló, i ha demanat d’aturar les expressions feixistes: “Quan les ideologies s’expressen en símbols que evoquen l’extermini, són alguna cosa més que expressions ideològiques. Són un delicte.” Morera també ha recordat que, en moltes ocasions, s’ha “emblanquit el feixisme” i ha fet una crida al radicalisme a favor del sistema democràtic. “Som gent de pau, un poble responsable que aprèn i viu a partir de les seves arrels”, ha afegit.\nPuig celebra el discurs de Morera: “És l’agenda compartida per tots els valencians”\nEl president de la Generalitat, Ximo Puig, ha dit que la celebració del 25 d’Abril “és una commemoració d’una derrota per als valencians, però al mateix temps una reivindicació del futur de l’autogovern”. Sobre el discurs de Morera, Puig ha dit que “ha estat un discurs encertat, que ha parlat del fonamental per als valencians que és la superació de la pandèmia i la reactivació econòmica”.\nPuig ha dit que és “l’agenda compartida per tots els valencians: l’estabilitat, la capacitat de diàleg i l’aliança per la unitat”. Segons que ha dit, són elements molt positius, així com tot el que fa referència als premiats: “la justícia contra l’odi i la recerca per a la superació de la pandèmia i la reivindicació de la ciència, una acció positiva que avui es ressalta”. “El 25 d’abril és una commemoració d’una derrota per als valencians però al mateix temps una reivindicació del futur de l’autogovern i un moment especial per a Europa i molt especialment per a Espanya, perquè és l’aniversari de la Revolució dels Clavells a Portugal, amb la qual va començar també a clarejar la democràcia a Espanya, ha afegit”.\nPremi Guillem Agulló i alta distinció de Francesc de Vinatea\nAbans del discurs de Morera, les Corts han lliurat l’alta distinció de Francesc de Vinatea a la Fundació pel Foment de la Recerca Sanitària i Biomèdica (Fisabio) i el premi Guillem Agulló a les fiscalies de delictes d’odi. María José Salvador, vice-presidenta de les Corts, ha destacat que aquests premis reconeixen els valors de la societat, “fins i tot enmig de la tragèdia”. Salvador ha destacat que la societat demana més eficàcia per perseguir els delictes d’odi, motiu pel qual ha remarcat l’actuació i “l’enorme esforç per acostar la justícia a la ciutadania” de les fiscalies de delictes d’odi.\nHa recollit el premi Guillem Agulló Susana Gisbert, delegada de delictes d’odi de la fiscalia provincial de València, que ha lloat la tasca de la fiscalia per protegir les víctimes vulnerables. “I quines n’hi ha que siguin més vulnerables que les víctimes de delictes d’odi”, ha demanat. Gisbert ha dit que el seu treball consisteix a “aconseguir que la igualtat que consagra la constitució no siga una utopia, sinó una realitat” i ha remarcat la importància de denunciar aquest tipus de delictes. Per acabar, ha dit que les fiscalies volen dedicar el premi al mateix Guillem Agulló, assassinat el 1993 per l’extrema dreta, moment que ha definit com un abans i un després de la conscienciació contra els delictes d’odi.\nDesprés, ha reprès la paraula la vice-presidenta Salvador, que ha lloat el paper de Fisabio pels esforços per lluitar contra la pandèmia de la covid. José Antonio Manrique Martorell, director gerent de Fisabio, ha recollit la placa que els guardona amb l’alta distinció de Francesc de Vinatea. “Som conscients que el futur i l’eixida de la crisi provocada pel SARS-Cov-2 la trobem en el I+D+I”, ha dit Manrique, que ha reclamat una ciència “oberta i amb perspectiva de gènere”. “Avui mostrem la nostra voluntat per generar coneixement, que ajuda en el benestar de la societat, esperem per part la seva col·laboració”, ha demanat a les autoritats polítiques.\nL’escandalosa situació laboral de les científiques que investiguen la covid-19


La Setmana Internacional dels Mercats arriba a Girona per promoure els aliments de proximitat - El Gerió Digital\nDivendres, 18 de setembre de 2020 12:45h\nLes autoritats visitant el mercat de Palafrugell, aquest matí © Martí Artalejo\nLa Setmana Internacional dels Mercats aterra aquest divendres a la demarcació de Girona amb l'objectiu de promoure el consum d'aliments de proximitat per mantenir un model sostenible. Aquest any, el lema escollit és 'Compra responsable, compra sostenible'.\nEntre el divendres 18 i el diumenge 27 de setembre es tirarà endavant aquesta campanya que compta amb diverses activitats telemàtiques i presencials a tots els mercats adherits a la Xarxa de Mercats Sedentaris de Girona (XMSG). Aquest any serà el tercer que es celebrarà la Setmana Internacional dels Mercats a la demarcació i la setena que engega la campanya internacional 'Love Your Local Market Global'.\nLa campanya compta amb el suport de la Diputació de Girona i aquest any repartirà mascaretes a tots els paradistes adherits a l'XMSG amb el logotip de la campanya 'Estimo el meu mercat'.


Noticias de format - Levante-emv\n2016-07-09\tEel primer director de la revista, josep antoni comes, rep un homenatge en la festa de commemoració dels primers 40 anys de la publicació degana en valencià\n2016-07-05\tHui dia 5 de juliol celebrem la festa de Sant Miquel dels Sants, que va nàixer a Vic el 29 de setembre de 1601. Miquel Argemir i Mitjà va ser el setè fill dels huit que van tindre el matrimoni format per Enric Argemir i Montserrat Mitjà, uns esposos que amb els fills resaven cada dia el rosari i\nEl València Beach Festival donarà la benvinguda a l´estiu a la Marina Reial\n2016-06-20 El Valencia Beach Festival serà la cita que inaugure l´estiu a la ciutat, i ho farà amb un cartell format per grups alternatius que el diferenciaran de la resta de cites musicals que tenen lloc a la resta del territori de la Comunitat. Este festival, que es trobarà del 24 al 26 de juny a la\nMartí Domínguez i Rodolf Sirera, entre el premiats de la Crítica\n2016-06-18 L´Associació d´Escriptors en Llengua Catalana varen donar ahir els seus Premis de Crítica a sis autors valecians al centre Octubre. La novel·la de Martí Domínguez La sega, que també va rebre el Premi de la Crítica Catalana i el Premi de la Crítica Serra d´Or, fou la guanyadora dins de la\n2016-06-16\tLa Vall de la Gallinera consolida una ruta senderista per les pedreres de fa 14 milions d'anys\n2016-05-08\tL´artista valencià porta a la galeria Shiras el seu joc de geometries combinant pintura i escultura\n2016-05-08\tNo vaig a parlar d´aquell joc violent al qual solien jugar els xiquets durant la postguerra, ni del significat de la dita popular com a crit de guerra, no. Vull comentar la iniciativa de tres joves historiadors valencians. Tres, i amb noms concrets: Frederic Aparisi, Vicent Baydal i Ferran\nLa Cabina torna a Las Naves\n2016-05-04\tTres de les cintes premiades en la huitena edició del festival es projecten, com la nominada a l´Oscar «Todo irá bien»\n2016-04-21 La Casa de Cultura de Tavernes de la Valldigna acollirà diumenge a les 19´00 hores, la presentació del nou treball de Carles Dénia, L´home insomne. És la primera vegada que es presenta a La Safor este nou espectacle, que ha estat considerat pels crítics musicals com un dels millors treballs\nL´alegria de l´amor\n2016-04-13\tAquest és el títol de l´exhortació apostòlica post-sinodal, presentada (ahir) el divendres passat al Vaticà, un document que sintetitza la visió que sobre la família té el papa Francesc. Aquesta exhortació apostòlica és un text format a la llum dels dos últims Sínodes, on el papa presenta els\n2016-04-03\tFabio Biondi i Davide Livermore inicien els assajos de l´òpera «idomeneo» que s´estrenarà el pròxim 21 d´abril\n2016-03-12\tEl club presenta a històrics del jazz i figures d'avantguardia internacional en exclusiva en Espanya\n2016-03-05 A mano és una reivindicació teatral del treball artesanal que es podrà vore a l'escenari del Musical hui i demà. Una història d'amor en què el protagonista és una figura xicoteta de fang a la qual donen vida dos actors a quatre mans en una terrisseria. Una peça singular de teatre per a\nLa Sala Russafa es fa cabaret\n2016-03-03\tEl Cicle Companyies Valencianes programa una fresca comèdia que recrea un viatge a Nova York de tres flamenques\n2016-03-03\tEl quartet format per Tino Gil, piano; José Luis Granell, saxo; César Cortés, contrabaix; i Felip Santandreu, bateria actuen demà a les 20.00 h, un concert gratuït que està vinculat a l'exposició València Jazz, que reuneix una selecció de fotografies, cartells i objectes sobre l'eclosió del jazz en\n2016-02-28\tLa companyia Cuc de Seda protagonitza hui un concert en benefici de l'Associació de Familiars de Malalts d'Alzhèimer


Anglès Extraescolar a centres educatius - Merit School\nPàgina inicial/Anglès extraescolar Anglès extraescolar control 2017-07-06T18:01:38+00:00 El servei d’anglès extraescolar està dirigit a centres educatius que busquin oferir un servei d’activitats extraescolars als seus alumnes d’infantil, primària, secundària i batxillerat.\nQuants alumnes per classe?Grups reduïts formats per un mínim de 8 alumnes i uns màxims de:\n10 alumnes per a Educació Infantil.\n15 alumnes per a Secundària, Batxillerat i Cicles Formatius.\nPerquè aprendre anglès com extraescolar?L’anglès extraescolar reforça i millora el nivell adquirit a l’escola.Divertir-se aprenent com una llengua viva més que una assignatura. Metodologia d’aprenentatge basada en la comunicació real entre alumnes.Perfeccionar la pronunciació de l’idioma amb els nostres professors natius.Preparar-se per aconseguir la titulació que atorga la Universitat de Cambridge.Obtenir els coneixements i les habilitats necessàries per a un futur millor tant a nivell personal com a professional.\nTots els nostres cursos d’idiomes es basen en el Marc Comú Europeu de Referència (MECR), punt principal de referència per a l’aprenentatge d’idiomes i una escala de referència per als exàmens i certificacions en més de 24 idiomes europeus.La durada d’un curs extraescolar s’estableix en 66 hores per a Educació Infantil i Primària (2h/setmanals) i en 99 hores per a la resta de cicles (3 h/setmanals – equivalent a un nivell de Cambridge), encara que para aquest últim també existeix la possibilitat d’aconseguir un nivell en dos cursos acadèmics de 66 hores.\nQuina és nostra metodologia?La metodologia que emprem és principalment comunicativa, potenciant l’expressió i la comprensió oral, amb l’objectiu que els nostres alumnes tinguin una bona pronunciació.\nDes del primer moment i des del primer nivell, els professors fomenten un ambient exclusiu en anglès. Potencien al màxim les possibilitats dels alumnes de practicar l’idioma fent els treballs en grup i en parelles i a més amb el professor a nivell individual. La idea fonamental és crear un entorn positiu en el qual els participants estiguin sempre en contacte amb l’anglès.\nFem les classes amenes i didàctiques per encuriosir l’alumne i mantenir l’interès. Sabem que cada alumne aprèn de forma diferent i per això planifiquem les classes amb una gran varietat d’activitats que ajuden als alumnes a potenciar les seves capacitats.\nTambé et pot interessarCurs d’anglès per a nens de 3 anysCurs d’anglès per a nens – 4 a 12 anys


Avega Apartments near Train Station Novosibirsk Rússia - Ofertes d'hotels amb els MILLORS DESCOMPTES EN LÍNIA\nVeure tots els 869 allotjaments a Novosibirsk.\nZheleznodorozhnaya Street 6/1, Jeleznodorojni, Novosibirsk, Rússia, 630000 - Veure al mapa\nMés informació sobre Avega Apartments near Train Station\nDissenyat tant per oci com per negoci, Avega Apartments near Train Station està situat idealment a Novosibirsk; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Catedral de l'Ascensió, Altair, Sibir Altai.\nLes instal.lacions i els serveis que proveeix Avega Apartments near Train Station asseguren una estada plaentera als seus clients. Recepció 24 hores, express check-in/check-out, transport hotel/aeroport, ascensor, servei de llançadora són només algunes de les comoditats que fan que Avega Apartments near Train Station sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Avega Apartments near Train Station és la vostra destinació si buscau allotjament de qualitat a Novosibirsk.\nCal que informeu el Avega Apartments near Train Station de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Pensem globalment, defensem localment - Diari de Girona\nPensem globalment, defensem localment\nramon llorente varela 14.11.2016 | 09:52\nAmb aquest lema síndics i defensors municipals de molts països ens reunirem a Girona, per revisar i actualitzar la Carta europea de salvaguarda dels drets humans a la ciutat. El síndic municipal ja constitueix avui dia una eina indispensable de decidit i valent compromís, per part dels ajuntaments que lliurement l'han implantat, a favor de servir millor la ciutadania, de respectar els seus drets, i a favor del bon govern i d'un civisme actiu i solidari.\nDes de fa més de 26 anys, diverses ciutats i viles catalanes disposen de la figura del sindic/a, defensor/a local. Encapçalades per Lleida, l'any 1990, més d'una quarantena de municipis catalans disposen avui dia d'aquesta institució, la principal responsabilitat de la qual és vetllar per la defensa dels drets de la ciutadania davant de possibles incompliments dels respectius ajuntaments, així com formular recomanacions, suggeriments i propostes que ajudin a millorar el funcionament de l'administració municipal. Una de les característiques més rellevants de la feina de l'ombudsman local és la proximitat, el contacte directe i personal amb el ciutadà, l'atenció a la persona, sense conver?tir-la en un expedient o un número més. El caràcter local de la institució fa que aquesta pugui treballar amb un coneixement alt de les especificitats pròpies de cada indret, de la seva realitat social, de les necessitats i dels requeriments ciutadans. La dimensió local és, per tant, clau per a una bona feina de les defensories.\nLa visió de l'ombudsman local requereix, tanmateix, ser complementada amb una aproximació global a les problemàtiques de la societat, per entendre els canvis que es produeixen arreu del món, cada cop més freqüents i intensos, que ens acaben afectant a tots. Cal integrar, per tant, els plantejaments macro en l'estratègia local de cada ombudsman. No podem viure d'esquenes a la globalització imperant, amb les seves deficiències, els seus reptes i els seus avantatges.\nAmb el lema "Pensem globalment, defensem localment", el FòrumSD, l'associació dels síndics i síndiques, defensors i defensores locals de Catalunya, i els pocs que queden a la resta de l'Estat, celebrarem del 23 al 25 de novembre, a Girona, un Congrés Internacional de Defensors Locals (Local Ombudsman International Congress). Uns dels objectius principals del congrés, que reunirà ombudsman locals d'arreu del món, són: posar en comú les respectives experiències en matèria de defensa dels drets de la ciutadania; Donar visibilitat a la humil feina de les sindicatures locals i promoure la institució de l'ombudsman municipal, com a element dinamitzador d'una democràcia més participativa, unes administracions més transparents, i més compromeses en la defensa del bé comú i dels drets humans; aconseguir una major col·laboració i interrelació entre les defensories locals, especialment dins de l'espai europeu i llatinoamericà.\nCom deia un escriptor i jurista romà, "salus populi, suprema lex", el benestar de les persones és la llei suprema. I aquest aforisme hauria de conduir les decisions i actuacions de tots els responsables de les administracions publiques. I l'administració municipal, la més propera i necessària, ja que les persones vivim i convivim en els municipis, ha d'aplicar-se a humanitzar la seva burocràcia, a agilitzar els seus procediments i a administrar amb eficiència els seus recursos. Els síndics locals, des de la seva independència, compromís ètic i cerca de justícia, aplicant l'equitat, volem fer patent el nostre esforç per recuperar la confiança de la ciutadania en les institucions, promovent un civisme integrador, que inclou drets i obligacions.\nDes de cadascun dels nostres pobles i ciutats, donem tot el nostre suport a aquesta iniciativa i treballarem perquè es puguin assolir els objectius fixats, en benefici de la nostra ciutadania i la defensa dels seus drets, inherents a la dignitat de la persona, de totes les persones. Som conscients que per a la defensa dels drets humans no hi ha fronteres que valguin.


L’Ajuntament obri les comissions del ple a la ciutadania i als mitjans de comunicació - Valencia Noticias\n28 de enero de 2016 by Jose Cuñat\tNo Comments\tCompromís, PSPV-PSOE, València en Comú i Ciutadans abonen una moció dirigida a garantir la transparència de les decisions municipals\nL’Ajuntament ha aprovat hui un acord pel qual la societat i els mitjans de comunicació rebran la informació i les decisions adoptades per les comissions del Ple Municipal “amb total transparència”. Per a això, es procedirà a realitzar les modificacions necessàries del Reglament Orgànic del Ple i del Reglament de Transparència i Participació Ciutadana.\nLa iniciativa ha sigut abonada pels tres grups que integren l’equip de govern (Compromís, PSPV-PSOE i València en Comú) i el Grup Ciutadans, mentre que el Grup Popular s’ha abstingut per estar en desacord amb la referència explícita a la investigació judicial de què està sent objecte, i que s’arreplega en l’exposició de motiu de la moció.\nLa proposta ha partit del regidor del Grup Ciutadans Narciso Estellés, que ha defensat la importància de fer efectiva la transparència de la gestió municipal també per mitjà de l’accés de la ciutadania i dels mitjans de comunicació a les decisions de les comissions del Ple.\nEl delegat de Participació, Drets i Innovació Democràtica, Jordi Peris, ha abonat esta premissa, però ha recordat que els reglaments de funcionament municipal en vigència ho impedixen. Per això, ha presentat una moció alternativa per a “traslladar la iniciativa al Servici de Transparència perquè estudie els aspectes tècnics, logístics i legals i definisca els mecanismes per a posar-la en pràctica”.\nPeris ha defensat que esta iniciativa ha de contextualitzar-se en el moment actual que està vivint la ciutat de València i el consistori, en referència a la investigació judicial sobre el Grup Municipal Popular i determinats membres d’este, en marxa en estos moments. Per això, ha afegit un paràgraf a la moció en què se subratlla que a la ciutat de València “és fonamental aprofundir en els mecanismes de transparència com a element per a la regeneració democràtica de les institucions públiques, tan deteriorades en els últims anys pels escàndols i les trames de corrupció del Partit Popular, com ha quedat evidenciat estos últims dies amb l’operació anticorrupció efectuada a l’Ajuntament de València”. “És important recuperar la imatge d’honestedat de la nostra ciutat”, continua la moció, “i recuperar la credibilitat en les nostres institucions per mitjà de mecanismes que afavorisquen la transparència, la rendició de comptes i el control de l’activitat pública”.\nLa regidora popular Beatriz Simón ha assenyalat este paràgraf com la causa que el seu grup no haja abonat l’obertura de les comissions del Ple; de tot això sí que s’ha manifestat a favor, i ha demanat que “es deixe actuar la justícia”.\nValencia noticias , licencia Creative Commons\tAcceder - Diseño Jose Cuñat - Designed by Gabfire Themes Leer entrada anteriorEl Ple expressa el seu suport a l’elaboració de la nova llei integral de transsexualitat de la Comunitat Valenciana, impulsada des de la conselleria d’igualtatPer unanimitat dels grups municipals, s’ha acordat hui expressar el suport de l’Ajuntament de València a l’elaboració i l’aprovació de...Cerrar


Detenen a Torredembarra quatre persones per temptativa de robatori en una dotzena de domicilis\nObjectes intervinguts pels agents, que els detinguts haurien usat per manipular els panys de les portes.\nEls detinguts són veïns del Vendrell, Salou i Tarragona, i un d'ells no té domicili conegut\nActualitzada 30/06/2016 a les 16:05\nLa Policia Local de Torredembarra va detenir, aquest passat dimecres, quatre homes com a presumptes autors de diversos robatoris amb força en grau de temptativa gràcies a l'alerta facilitada per una veïna de la població.\nEls detinguts, que a última hora del dimecres van passar a disposició del Jutjat de Guàrdia del Vendrell, són JC.P.E, de 46 anys i veí del Vendrell; I.V.C., de 25 anys i sense domicili conegut; R.G.F., de 30 anys d’edat i veí de Tarragona; i RG. E.B., també de 30 anys i veí de Salou, dos d’ells amb nombrosos antecedents policials.\nL'alterta va arribar als agents al voltant de les 15.40 hores del dimecres dia 29. La immediatesa en l’avís va facilitar la localització dels implicats, a pocs carrers del lloc dels fets i en possessió de diverses eines que haurien emprat en la comissió dels actes delictius. Tot i que la investigació segueix oberta, es presumeix la participació dels detinguts en la manipulació dels panys de les portes d’una dotzena d’habitatges detectades fins al moment.


Irlanda derrota una Itàlia suplent i deixa fora Turquia (1-0)\nEl tècnic Antonio Conte aprofita que ja tenia la primera plaça del grup garantida per donar descans als seus titulars abans d'enfrontar-se a Espanya\n2 min. Barcelona 22/06/2016 22:58\n651x366 Brady remata de cap i supera Sirigu / GONZALO FUENTES / REUTERS Brady remata de cap i supera Sirigu / GONZALO FUENTES / REUTERS\nAmb un gol al minut 85 de Brady, Irlanda s'ha colat als vuitens de final i ha deixat fora Turquia, que ha estat esgotant les seves opcions de classificació mentre l'empat a zero es mantenia als dos últims partits de la fase classificatòria. Però un remat de cap en una falta lateral ha desencallat el matx i ha permès Irlanda seguir viva a l'Eurocopa. En paral·lel, però, els irlandesos han conegut el gol de Bèlgica contra Suècia que els privava de passar ronda com a segona.\nCap d'aquestes caramboles interessava a Itàlia, que sabia que no canviava el seu destí passés el que passés. Per a l''azzurra', acabar com a primera de grup no li ha reservat un bon camí en el quadre i s'haurà d'enfrontar a Espanya als vuitens de final. L'única cosa positiva del partit ha sigut la possibilitat de reservar jugadors i el tècnic Antonio Conte ha apostat per un onze plagat de suplents per desgastar-se el menys possible contra Irlanda. Sirigu ha substituït Buffon i, en la resta de posicions, només Bonucci i Barzagli en defensa, han repetit d'entre els habituals. Ogbonna ha completat la línia defensiva, seguida de Motta en la contenció, i d'una segona fila de migcampistes formada per Bernardeschi, Sturaro, Florenzi (l'altre candidat a jugar contra 'la roja') i De Sciglio. A dalt, Zaza i Immobile, com a recanvis dels titulars Pellè i Éder. No han jugat, per tant, jugadors determinants com Chiellini, Candreva, Giaccherini o De Rossi.\nTot i així, Itàlia, sobretot amb un remat al pal d'Insigne a tretze minuts del final, ha tingut alguna mínima opció de derrotar Irlanda, que ha sigut conscient que tenia a l'abast la classificació amb una victòria. Als irlandesos els ha faltat punteria durant bona part del partit, fins que en una acció d'estratègia han aconseguit batre Sirigu.


A partir del 1 de Juliol Nicolás Sánchez serà el nou entrenador del Martínez Valls - TV Digital Ontinyent\nHome>Esports>A partir del 1 de Juliol Nicolás Sánchez serà el nou entrenador del Martínez Valls\nTV Digital Ontinyent 31/05/2018\tEsports Comentaris tancats a A partir del 1 de Juliol Nicolás Sánchez serà el nou entrenador del Martínez Valls\nA partir del 1 de Juliol Nicolás Sánchez serà el nou entrenador del Martínez Valls. Nico ha estat vinculat aquestos dos últims anys al C.B. Benidorm, com a entrenador de l’equip EBA d’aquesta entitat, classificant-lo per a la fase d’ascens a categoria LEB PLATA. La seva exitosa trajectòria a les banquetes, l’ha portat a ocupar un lloc important en la elit del bàsquet valencià.\nServigroup Benidorm – EBA Grupo E 2017/18 (Fase d’ascens a LEB PLATA)\nServigroup Benidorm – EBA Grupo E 2016/17\nValència basquet, dirigint al Junior Masculí 2013/2016\nBàsquet Paterna – 1ª Nac Masc Valencia 2012/13 (Ascens a lliga EBA)\nBàsquet Paterna – 1ª Nac Masc Valencia 2011/12\nBàsquet Paterna – 1ª Nac Masc Valencia 2010/11\nValencia Basket (Entrenador Ayudante) – EBA Grupo E 2009/10\nMartínez Valls Bàsquet (Coordinador de cantera, entrenador i jugador) 2008/09\nA més Nico ocuparà es farà càrrec de la Direcció Esportiva i junt amb Javi Barberà a la coordinació del club, planificaran tota la temporada esportiva del Club.\nUs convidem a la presentació oficial de Nico, que es realitzarà el dia 06 de Juny a les 20:00 a la Sala de Premsa del Poliesportiu Municipal.\nAnterior Bocairent apropa la natura en la commemoració del Dia mundial del medi ambient\nSegüent Esquinas: «La democràcia té un deute amb els desapareguts i assassinats pel règim dictatorial»


La protecció i la seguretat en qüestió (10/1/2018) - Vicenç Plans - Blogs de l'indirecte!cat\nOpinió amb independència. Dimecres, 17 d'octubre de 2018 10:35 h\nDimecres, 10.1.2018. 13:22 h\nLa protecció i la seguretat en qüestió (10/1/2018)\nEn moltes persones, catalanes o simplement demòcrates i amants de la llibertat, ha sorgit i s’ha manifestat una decisió personal a favor de la república catalana, com espai polític de millores socials i benestar nacional. Tanmateix, atesa l’oposició visceral dels monàrquics nacionalistes (també anomenats unionistes o constitucionalistes) aquesta determinació republicana esdevé un repte.\nSorgeix per aquestes persones una important preocupació: qui les protegeix i qui les defensa. Totes elles, en general, es troben desemparades davant la maquinària policíaca i judicial del regne espanyol. Algunes, fins i tot, se senten instigades contínuament, i d’altres, no cal dir-ho, senten en la seva pròpia pell la repressió en forma de citacions o empresonaments. La persecució, com espiral repressora, en aquest context, sembla que no tingui límit.\nEl desig de molta gent que té les preocupacions quotidianes del treball, la família, l’educació dels fills i moltes altres, ara a més passa per tenir suport i confiança a l’hora de defensar i mantenir les seves conviccions republicanes, al servei de Catalunya, en la seva concepció més àmplia d’espai divers i obert, sense connotacions nacionalistes ( com succeeix en el cas espanyol).\nHi ha col·lectius que comparteixen grans afinitats i això els hi permet afrontar l’adversitat nacional que estem patint els catalans amb més optimisme, pel fet de tenir, un cert encara que limitat, recolzament del grup.\nPerò, tot sovint, al no existir una estructura estable de relleus i de compromís, apareix la malaltia del desànim o del distanciament, com a principal aliada del nacionalisme absolutista. Aquesta epidèmia és deliberadament propagada des de les televisions públiques i privades espanyoles, i sobretot a través de les xarxes socials, fins al punt de que es recomanable assumir quarantenes o similars, per evitar-ne el contagi.\nLa normalització de l’absolutisme unionista produeix una gran tristesa a les persones i a les famílies, i fins i tot, dolor pels qui tenen causes judicials injustes en curs. Per consolar aquesta situació no hi ha pal·liatius que no siguin el sacrifici i la lluita, tot forjant així, de retruc, el caràcter de la república catalana.\nL’esperit més jove, fet de decisió i altruisme, és la millor esperança que podem compartir. Aquest joves que han de marxar lluny per poder treballar o que no tenen les millors oportunitats de prosperar han assumit que la dimensió pública de les seves preocupacions és molt important, i que per tant, els hi suposa compromís i dedicació.\nEls ideals republicans de llibertat, igualtat i fraternitat no deixen ningú indiferent, i deixen senyals profunds en les persones que, sense prejudicis i amb voluntat, es neguen a acceptar un relat caduc de tipus monàrquic i immobilista.\nQualsevol treball en aquesta línia, per insignificant que sembli, té unes repercussions molt notables, ja que abunden en el sentit més lògic de les veritats permanents: les imposicions d’una minoria amb, principalment, interessos econòmics no poden prevaldre sobre l’interès general.\nLa maduresa política que els catalans adquirim com a societat gràcies a les disquisicions constituents que d’una manera molt indirecta s’han iniciat suposen un repte continuat. Els consells, majoritàriament, s’intercanvien de forma oberta i transparent, amb tots els perills que això genera, però és la millor manera d’assolir la complicitat irreductible per a un sentiment comunitari que es vagi enfortint i engrandint.\nDavant l’abandonament per part de la monarquia unionista de la voluntat popular i de les sanes aspiracions democràtiques de la gent es va construint la república catalana, i els seus espais socials, cultural i polítics, així com econòmics, i cada dia, tindran més seguidors, a l’espera de poder assolir la tranquil·litat i seguretat anhelada per tots.


Alfa Reticuli - Viquipèdia, l'enciclopèdia lliure\nAlpha Reticuli A (en) i * alf Ret B (en)\n4h 14m 25.4299s\n-63° 31' 33.7008''\n240 lluminositats solars\n** HJ 3638\nWDS J04144-6228AB (Catàleg d'Estrelles Dobles Washington)\nα Ret (nomenclatura de Bayer)\nAlfa Reticuli (α Ret / HD 27256 / HR 1336) és un estel de magnitud aparent +3,34, la més brillant en la constel·lació de Reticulum. Només visible al sud del Tròpic de Càncer, no té nom tradicional. Es troba a 163 anys llum de distància del Sistema Solar.\nAlfa Reticuli és una geganta lluminosa groga de tipus espectral G8II-III amb una temperatura superficial de 4940 K. 237 vegades més lluminosa que el Sol, té un radi 21 vegades més gran que el radi solar. Emet rajos X, la qual cosa indica certa activitat magnètica, induïda probablement per la rotació estel·lar. La seva massa —estimada, mitjançant la teoria d'estructura estel·lar a partir de la seva temperatura i lluminositat— és 3,5 vegades major que la del Sol. En el seu interior es produeix la transformació de l'heli en carboni i oxigen; un cop consumit tot l'heli, augmentarà la seva lluentor de forma espectacular abans d'alliberar-se de les seves capes exteriors per formar una nana blanca.\nVisualment a 48 segons d'arc, s'observa una tènue nana vermella de tipus M0 i magnitud 12. Comparteix moviment propi amb la geganta groga, per tant existeix una relació real entre ambdues estrelles. La separació entre elles és d'almenys 2450 UA, implicant un període orbital igual o major a 60.000 anys.\nA Wikimedia Commons hi ha contingut multimèdia relatiu a: Alfa Reticuli\nObtingut de «https://ca.wikipedia.org/w/index.php?title=Alfa_Reticuli&oldid=25308379»\nLa pàgina va ser modificada per darrera vegada el 26 oct 2020 a les 00:30.


Arrimadas denuncia que els representants del procés ''assenyalen els qui no pensen com ells'' ! ACN ! directe!cat\nVallès Occidental Dimarts, 12 de desembre de 2017 21:46 h\nArrimadas denuncia que els representants del procés ''assenyalen els qui no pensen com ells''\nLa cap de llista del partit taronja reitera que Cs és l'única opció de canvi ''fiable i segur''\nACN Barcelona.-En un míting a Sabadell, la candidata de Ciutadans, Inés Arrimadas, ha criticat una piulada de l'actor Toni Albà i ha assegurat que és ''la representació viva del procés que assenyala els qui no pensen com ells''. Arrimadas ha denunciat que es ''s'insulti i es criminalitzi'' però ha assegurat que ''no ens faran callar''. També ha advertit que utilitzaran la victòria per canviar els vostres insults pel respecte i la convivència. La candidata s'ha tornat a reivindicar com a única opció de ''canvi fiable i segur'' davant un PSC que diu, no deixa de sorprendre-la. Ha fet referència al suport del PSC a una iniciativa per canviar el nom de plaça de la Constitució per plaça de l'1 d'octubre. ''No s'ha de copiar els nacionalistes'' ha recordat Arrimadas ''s'han de guanyar''.\nLa cap de llista de Cs, Inés Arrimadas, ha lamentat que els independentistes només sàpiguen ''insultar i criminalitzar els qui no pensin com ells'' i ha alertat que el 21-D I ha fet referència a una última piulada de l'actor Toni Albà, que ha qualificat d'insult ''masclista i fastigós''. Ha recordat que també Núria de Gispert va dir-li a través de les xarxes socials que havia de tornar a Cadis i els ha enviat un missatge contundent, garantint que no els faran callar i que els guanyaran a les urnes per canviar els insults per ''respecte i convivència''. Arrimadas ha recordat que ''també som Catalunya'' i ha tornat a apel·lar l'esforç per fer-la créixer que van fer les persones que van venir d'arreu de l'estat espanyol a treballar-hi. ''Catalunya és la nostra terra'' i no ens han en faran fora, ha sentenciat la cap de llista. També ha insistit en què no dirà mai ''les barbaritats'' que han dit els independentistes dels qui no ho són. ''Puigdemont ha estat el president del procés, i jo vull ser la presidenta de tots els catalans'', ha sentenciat Arrimadas. També ha demanat als independentistes que fixin els objectius del seu proper mandat ja que considera que tornen a estar a la ''roda de l'hàmster'' del procés, i a banda de ''victimisme'' el ''tripartit de la separació'' no té res a oferir de nou. Arrimadas s'ha tornat a mostrar l'únic partit que és garantia de ''canvi fiable i segur'' i s'ha contraposat al PSC, de qui ha dit que no entén algunes actituds com el suport a la iniciativa de canviar el nom de la plaça de la Constitució de Girona per plaça de l'1 d'octubre''. Per això ha insistit als socialistes que ''als nacionalistes no se'ls ha de copiar, sinó guanyar''. Inés Arrimadas també ha carregat contra Puigdemont i Junqueras per creure's ''impunes i immunes'' a Catalunay pel fet de formar part d'una llista electoral, i els ha adveritt que ''la vida no va així'', i que ningú no es pot saltar les lleis ni les resolucions judicials. En el míting de Sabadell, que ha començat amb tres quarts d'hora de retard, Arrimadas ha reunit un miler de persones segons l'organització que l'han rebut amb entusiasme, crits de ''presidenta'' i que han entomat el crit de ''votarem'' per tancar l'acte. A la porta de la Fira de Sabadell, una cinquantena de persones s'han concentrat per rebre la candidata de Cs amb llaços grocs i pancartes de llibertat però s'han mantingut en absolut silenci.